สวัสดีค่ะ คือเราชตอแล้วสอดนิ้วเข้าไปลืมตัดเล็บ (ไม่แน่ใจว่าเกี่ยวกับเล็บมั้ยนะคะ) พออีกวันมาเลือดก็ไหลสีน้ำตาล แล้ววันถัดๆมา ก็ไหลกระปริบกระปรอยสีแดงบ้าง สีน้ำตาลบ้าง แต่ไม่มีกลิ่นคาวเหม็นเลยนะคะ เป็นมา4วันแล้วค่ะ อยากทราบว่าเป็นอะไรไหมคะ กังวลมากๆ ช่วงนี้เรากัดตัวโควิดและกินยาด้วย มันจะเกี่ยวไหมคะ
สวัสดีค่ะ การสอดใส่นิ้วเข้าสู่ช่องคลอด หากทำรุนแรง หรือเล็บแหลมคม ก็อาจทำให้เยื่อบุช่องคลอดเกิดการบาดเจ็บ และมีเลือดไหลได้ แต่เลือดที่ออกจะมีปริมาณไม่มาก และออกเพียงไม่กี่วันแล้วหายไปทั้งนี้ หากเลือดไหลมา 4 วันแล้ว ก็ไม่น่าเกิดจากการบาดเจ็บของช่องคลอด แนะนำควรสังเกตเลือดที่ออกต่อไปก่อน หากออกเกิน 1 สัปดาห์ หรือเลือดหยุดไหล แต่เกิดมีเลือดออกกะปรืดกะปรอยอีกเรื่อยๆ แนะนำควรไปพบแพทย์เพื่อตรวจหาสาเหตุค่ะ โดยอาจเกิดจาก- หากก่อนหน้านั้นได้มีเพศสัมพันธ์ อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นส่วนการที่ติดเชื้อโควิด 19 และกินยารักษาอยู่ ไม่น่าเป็นสาเหตุของการมีเลือดออกกะปริดกะปรอยค่ะ แต่อาจมีผลทำให้ประจำเดือนมาล่าช้าได้ หรือประจำเดือนมาปริมาณน้อยได้ ทั้งนี้ หากอยู่ในช่วงวันที่ที่ประจำเดือนควรจะมา เลือดที่ออก ก็อาจเป็นประจำเดือนที่มาน้อยก็ได้ค่ะแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา และเลือดออกนานเกิน 1 สัปดาห์ ก็ควรไปพบแพทย์ค่ะ ในระหว่างนี้ ก็ควรงดช่วยตัวเองไปก่อนค่ะ